b'\n_START_ARTICLE_\nMagnetohidrodinamika\n_START_PARAGRAPH_\nMagnetohidrodinamika (MHD) tudi (dinamika magnetnih fluidov ali hidromagnetika) je \xc5\xa1tudija dinamike (mehanike) elektri\xc4\x8dno prevodnih teko\xc4\x8din. Primeri takih teko\xc4\x8din so plazma, teko\xc4\x8de kovine, slana voda in elektroliti. S \xc5\xa1tudijo na tem podro\xc4\x8dju je za\xc4\x8del Hannes Alfv\xc3\xa9n in dobil Nobelovo nagrado za fiziko leta 1970._NEWLINE_Magnetna polja povzro\xc4\x8dijo elektromagnetne indukcijske tokove v premikajo\xc4\x8di prevodni teko\xc4\x8dini in obratno. Pojav MHD opisujejo Navier-Stokove ena\xc4\x8dbe dinamike fluidov in Maxwellove ena\xc4\x8dbe elektromagnetizma._NEWLINE_Primer MHD-ja, slana voda, ki te\xc4\x8de \xc4\x8dez most Waterloo v londonu vpliva na zemeljsko magnetno polje in povzro\xc4\x8di razliko potencialov na nasprotnih bregovih. Michael Faraday je poizkusil s tem experimentom, vendar je bil tok premajhen za takratno merilno opremo.\n_START_SECTION_\nUporaba\n_START_PARAGRAPH_\nPodro\xc4\x8dja, kjer se uporablja MHD: zlivanje jeder - fuzija (plazma), hlajenje jedrskih reaktorjev s teko\xc4\x8dimi kovinami, elektomagneti\xc4\x8dno litje in marsikje drugje._NEWLINE_MHD pogon je na\xc4\x8din pogona morskih plovil brez gibajo\xc4\x8dih delov, samo z uporabo elektri\xc4\x8dne in magnetnega polja. Deluje na principu elektrifikacije propelanta (reakcijske mase), ki se je potem usmerja z magnetnim poljem in potisne plovilo v nasprotno smer. Obstajajo prototipi s tem mehanizmom, koncept do sedaj ni prakti\xc4\x8dno uporaben. Prvi prototip je izdelal Steward Way leta 1965. Hotel je izdelati nov na\xc4\x8din tihega pogona za podmornice. V 1990ih je Mitsubishi izdelal ladjo Yamato 1, ki jo poganja s helijem hlajeni superprevodnik in lahko potuje 15 km/h._NEWLINE_MHD Generator je koncept pove\xc4\x8danja termodinami\xc4\x8dnega izkoristka pri npr. termoelektrarni na premog. Termi\xc4\x8dna in kineti\xc4\x8dna energija se spremenita v elektri\xc4\x8dno po na\xc4\x8delu magnetohidrodinamike. Generatorji obratujejo pri visokih temperaturah brez gibljivih delov (za razliko od navadnih generatojev). Visokotemperaturni izpuh iz MHD generatorjev lahko uparja paro kot pri konvencionalni termoelektrarni na Rankinov cikel. S tem dodatnim ciklon lahko porabimo manj goriva. Obstajo tudi tehni\xc4\x8dne te\xc5\xbeave pri uporabi le-tega Vendar so na voljo dodatni cikli, ki so cenej\xc5\xa1i in bolj efektivni npr plinsko-parne turbine._NEWLINE_Izkoristek MHD generatorjev je 22% (najve\xc4\x8d 40%) za zaprte cikle, 17% za odprte cikle, kar ni posebej veliko.'